greek_downloads/Οικονομική Έκθεση CENTRIC ΣΥΜΜΕΤΟΧΩΝ Α.Ε. (2023,Εξαμηνιαία,Ενοποιημένη)/images/page_7.png
Εξαμηνιαία Οικονομική Έκθεση  
                CENTRIC ΣΥΜΜΕΤΟΧΩΝ Α.Ε. 
 
της 30ης Ιουνίου 2023             
 
Σελίδα 7 από 42 
• 
Η δραστηριότητα που αφορά στην εκμετάλλευση τουριστικών και εμπορικών ακινήτων 
εκτελείται μέσω των θυγατρικών εταιρειών Grandbay Limited και Bright Sky Properties 
Μονοπρόσωπη A.E. Το μέρος των τουριστικών ακινήτων αφορά στη λειτουργία του 
ξενοδοχείου Adorno Beach Hotel & Suites στον Ορνό της Μυκόνου. Η εν λόγω 
δραστηριότητα χαρακτηρίζεται από εποχικότητα με αποτέλεσμα η συμμετοχή της στη 
διαμόρφωση του ενοποιημένου κύκλου εργασιών του πρώτου εξαμήνου της εκάστοτε 
χρήσης να είναι σε κανονικές συνθήκες περιορισμένη. Η λειτουργία του ξενοδοχείου 
κυμάνθηκε σε επίπεδα ελαφρώς χαμηλότερα της αντίστοιχης περιόδου πέρυσι κάτι που 
αντανακλάται και στον μειωμένο κύκλο εργασιών, συνθήκη που όμως δεν περιορίζεται 
στο συγκεκριμένο κατάλυμα αλλά αφορά ευρύτερα το νησί της Μυκόνου.  Σημειώνεται 
ότι κατά το 2022 η Grandbay Limited απέκτησε ακίνητο στην περιοχή της Αράχωβας 
Βοιωτίας. Σχετικά με το ακίνητο εξετάζονται μοντέλα βέλτιστης εκμετάλλευσης και 
αναμένεται σύντομα να ληφθούν οι κατάλληλες αποφάσεις. Επίσης υπενθυμίζεται ότι 
στα τέλη του  2023 αναμένεται να ξεκινήσει η εκμετάλλευση της πολυτελούς τουριστικής 
κατοικίας στη Μεσσηνία (Navarino Dunes), η οποία σήμερα βρίσκεται στην τελική φάση 
της κατασκευαστικής περιόδου. Αναφορικά με τη δραστηριότητα εκμετάλλευσης 
εμπορικών ακινήτων, το 2023  παρατηρείται μια αύξηση των εσόδων των μισθωμάτων 
λόγω των επενδύσεων που έλαβαν χώρα κατά το 2022.  
• 
Η σχετικά νεότερη δραστηριότητα του Ομίλου, ήτοι η ενοικίαση τουριστικών σκαφών 
αναψυχής, εντάσσεται στα πλαίσια της λειτουργίας της θυγατρικής Εταιρείας Windsail 
Μονοπρόσωπη IKE και ξεκίνησε την λειτουργία της το 2020. Η συγκεκριμένη 
δραστηριότητα διαμορφώνει επίσης χαρακτηριστικά εποχικής ζήτησης. Η έναρξη της 
τουριστικής περιόδου ήταν ενθαρρυντική με αποτέλεσμα η δραστηριότητα να 
καταγράψει αύξηση του κύκλου εργασιών κατά 36% κατά το πρώτο εξάμηνο της χρήσης 
σε σχέση με την αντίστοιχη περίοδο το 2022.  
• 
Ο Όμιλος διατηρεί περιορισμένη παρουσία στον τομέα των ανανεώσιμων πηγών 
ενέργειας. Η δραστηριότητα αυτή εντάσσεται στη λειτουργία της θυγατρικής Εταιρείας 
Σάνφλοου Μονοπρόσωπη ΙΚΕ και αφορά στην εκμετάλλευση φωτοβολταϊκού πάρκου 
στη Θήβα Βοιωτίας, που βρίσκεται σε λειτουργία χωρίς όμως να συμβάλει ουσιαστικά 
στη διαμόρφωση του ενοποιημένου κύκλου εργασιών του Ομίλου. Ο κύκλος εργασιών 
της δραστηριότητας δεν παρουσιάζει ιστορικά αξιοσημείωτες μεταβολές.   
Εξέλιξη αποτελεσμάτων του Ομίλου 
Οι εργασίες του Ομίλου παρουσίασαν σημαντική αύξηση εφόσον κάποιοι εκ των λειτουργικών 
τομέων του, διαμόρφωσαν υψηλότερο κύκλο εργασιών σε σχέση με την αντίστοιχη περίοδο 
πέρυσι. Ακολούθως, απεικονίζεται η εξέλιξη του κύκλου εργασιών της κάθε επιχειρηματικής 
μονάδας μέσω των θυγατρικών εταιρειών που δραστηριοποιούνται. Παρατίθενται για λόγους 
συγκρισιμότητας και τα αντίστοιχα στοιχεία για το πρώτο εξάμηνο του 2022. 
Ποσά σε χιλ. ευρώ 
A’ Εξάμηνο 2023 
A’ Εξάμηνο 2022 
Μεταβολή 
Εν πλω ψυχαγωγία 
1.927.214,00 
 
1.200.051,00 
 
60,6%
<div>
<p>Εξαμηνιαία Οικονομική Έκθεση</p>
<p>CENTRIC ΣΥΜΜΕΤΟΧΩΝ Α.Ε.</p>
<p>της 30ης Ιουνίου 2023</p>
<p>Η δραστηριότητα που αφορά στην εκμετάλλευση τουριστικών και εμπορικών ακινήτων</p>
<p>εκτελείται μέσω των θυγατρικών εταιρειών Grandbay Limited και Bright Sky Properties</p>
<p>Μονοπρόσωπη A.E. Το μέρος των τουριστικών ακινήτων αφορά στη λειτουργία του</p>
<p>ξενοδοχείου Adorno Beach Hotel & Suites στον Ορνό της Μυκόνου. Η εν λόγω</p>
<p>δραστηριότητα χαρακτηρίζεται από εποχικότητα με αποτέλεσμα η συμμετοχή της στη</p>
<p>διαμόρφωση του ενοποιημένου κύκλου εργασιών του πρώτου εξαμήνου της εκάστοτε</p>
<p>χρήσης να είναι σε κανονικές συνθήκες περιορισμένη. Η λειτουργία του ξενοδοχείου</p>
<p>κυμάνθηκε σε επίπεδα ελαφρώς χαμηλότερα της αντίστοιχης περιόδου πέρυσι κάτι που</p>
<p>αντανακλάται και στον μειωμένο κύκλο εργασιών, συνθήκη που όμως δεν περιορίζεται</p>
<p>στο συγκεκριμένο κατάλυμα αλλά αφορά ευρύτερα το νησί της Μυκόνου.  Σημειώνεται</p>
<p>ότι κατά το 2022 η Grandbay Limited απέκτησε ακίνητο στην περιοχή της Αράχωβας</p>
<p>Βοιωτίας. Σχετικά με το ακίνητο εξετάζονται μοντέλα βέλτιστης εκμετάλλευσης και</p>
<p>αναμένεται σύντομα να ληφθούν οι κατάλληλες αποφάσεις. Επίσης υπενθυμίζεται ότι</p>
<p>στα τέλη του  2023 αναμένεται να ξεκινήσει η εκμετάλλευση της πολυτελούς τουριστικής</p>
<p>κατοικίας στη Μεσσηνία (Navarino Dunes), η οποία σήμερα βρίσκεται στην τελική φάση</p>
<p>της κατασκευαστικής περιόδου. Αναφορικά με τη δραστηριότητα εκμετάλλευσης</p>
<p>εμπορικών ακινήτων, το 2023  παρατηρείται μια αύξηση των εσόδων των μισθωμάτων</p>
<p>λόγω των επενδύσεων που έλαβαν χώρα κατά το 2022.</p>
<p>Η σχετικά νεότερη δραστηριότητα του Ομίλου, ήτοι η ενοικίαση τουριστικών σκαφών</p>
<p>αναψυχής, εντάσσεται στα πλαίσια της λειτουργίας της θυγατρικής Εταιρείας Windsail</p>
<p>Μονοπρόσωπη IKE και ξεκίνησε την λειτουργία της το 2020. Η συγκεκριμένη</p>
<p>δραστηριότητα διαμορφώνει επίσης χαρακτηριστικά εποχικής ζήτησης. Η έναρξη της</p>
<p>τουριστικής περιόδου ήταν ενθαρρυντική με αποτέλεσμα η δραστηριότητα να</p>
<p>καταγράψει αύξηση του κύκλου εργασιών κατά 36% κατά το πρώτο εξάμηνο της χρήσης</p>
<p>σε σχέση με την αντίστοιχη περίοδο το 2022.</p>
<p>Ο Όμιλος διατηρεί περιορισμένη παρουσία στον τομέα των ανανεώσιμων πηγών</p>
<p>ενέργειας. Η δραστηριότητα αυτή εντάσσεται στη λειτουργία της θυγατρικής Εταιρείας</p>
<p>Σάνφλοου Μονοπρόσωπη ΙΚΕ και αφορά στην εκμετάλλευση φωτοβολταϊκού πάρκου</p>
<p>στη Θήβα Βοιωτίας, που βρίσκεται σε λειτουργία χωρίς όμως να συμβάλει ουσιαστικά</p>
<p>στη διαμόρφωση του ενοποιημένου κύκλου εργασιών του Ομίλου. Ο κύκλος εργασιών</p>
<p>της δραστηριότητας δεν παρουσιάζει ιστορικά αξιοσημείωτες μεταβολές.</p>
<p>Εξέλιξη αποτελεσμάτων του Ομίλου</p>
<p>Οι εργασίες του Ομίλου παρουσίασαν σημαντική αύξηση εφόσον κάποιοι εκ των λειτουργικών</p>
<p>τομέων του, διαμόρφωσαν υψηλότερο κύκλο εργασιών σε σχέση με την αντίστοιχη περίοδο</p>
<p>πέρυσι. Ακολούθως, απεικονίζεται η εξέλιξη του κύκλου εργασιών της κάθε επιχειρηματικής</p>
<p>μονάδας μέσω των θυγατρικών εταιρειών που δραστηριοποιούνται. Παρατίθενται για λόγους</p>
<p>συγκρισιμότητας και τα αντίστοιχα στοιχεία για το πρώτο εξάμηνο του 2022.</p>
<p>Ποσά σε χιλ. ευρώ</p>
<p>A’ Εξάμηνο 2023</p>
<p>A’ Εξάμηνο 2022</p>
<p>Μεταβολή</p>
<p>Εν πλω ψυχαγωγία</p>
<p>1.927.214,00</p>
<p>1.200.051,00</p>
<p>60,6%</p>
</div>